cometadata/datacite-titles-descriptions-related-identifiers huggingface dataset:
DOI: 10.14457/cu.the.2013.1395
title: การเปลี่ยนแปลงภาวะดื้อต่ออินซูลินในผู้ป่วยที่ติดเชื้อเอชไอวีร่วมกับไวรัสตับอักเสบซี และผู้ป่วยเอชไอวีในช่วงระยะเวลา 6 เดือน

description: วัตถุประสงค์ เพื่อศึกษาการเกิดภาวะดื้อต่ออินซูลินในผู้ป่วยที่ติดเชื้อเอชไอวีร่วมกับไวรัสตับอักเสบซีในช่วงระยะเวลา 6เดือน เปรียบเทียบกับผู้ป่วยเอชไอวีที่ไม่มีการติดเชื้อไวรัสตับอักเสบซีวิธีดำเนินการ ประชากรที่ศึกษาคือผู้ป่วยเอชไอวีและ/หรือผู้ป่วยไวรัสตับอักเสบซี จาก The HIV Netherlands Australia Thailand Research Collaboration.(HIVNAT) จากการศึกษา NCT 00411983 ที่ยังมีการตรวจติดตามในช่วงเดือนมกราคม พ.ศ. 2556 - มิถุนายน พ.ศ. 2556 รวม 57 คน ทำการเก็บข้อมูลระดับอินซุลินในเลือด (mU/L) และระดับน้ำตาล (mg/dL) นำมาคำนวณภาวะดื้อต่ออินซูลินโดยใช้ HOMA- IR score และทำการเก็บข้อมูลซ้ำที่ 6 เดือน รายงานผลเป็นค่าเฉลี่ยและค่ากลางตามกลุ่มประชากรที่ศึกษาคือผู้ป่วยที่มีการติดเชื้อเอชไอวีร่วมกับไวรัสตับอักเสบซีเปรียบเทียบกับผู้ป่วยที่มีการติดเชื้อเอชไอวีเพียงอย่างเดียวโดยเลือกประชากรที่มีเพศ อายุ และค่าเม็ดเลือดชนิด CD4 ใกล้เคียงกัน นำมาวิเคราะห์หาความสัมพันธ์ของการเปลี่ยนแปลงภาวะดื้อต่ออินซูลินที่ 6 เดือน และปัจจัยที่สงผลต่อการเพิ่มขึ้นของการดื้อต่ออินซูลิน ผลการศึกษา จำนวนประชากรที่ศึกษารวม 77 รายมาจากผู้ป่วยที่มีการติดเชื้อเอชไอวีร่วมกับไวรัสตับอักเสบซีจำนวน 44 คนและผู้ป่วยที่มีการติดเชื้อเอชไอวีจำนวน 51 คน ค่า HOMA-IR ตั้งต้นในผู้ป่วยที่มีการติดเชื้อเอชไอวีร่วมกับไวรัสตับอักเสบซีเท่ากับ1.82 (SD = 0.97) และในกลุ่มผู้ป่วยที่มีการติดเชื้อเอชไอวีเท่ากับ 1.59 (SD = 1.04) ที่ 6 เดือนพบว่ามีผู้ป่วยที่มีการติดเชื้อร่วมกันของไวรัสเอชไอวีและไวรัสตับอักเสบซีเท่ากับ 39 คน ค่า HOMA-IR ที่ 6 เดือนเท่ากับ 1.95 (SD = 1.18) และในกลุ่มผู้ป่วยที่มีการติดเชื้อร่วมกันของไวรัสเอชไอวี 38 คน ค่า HOMA-IR ที่ 6 เดือนเท่ากับ 1.93 (SD = 1.0)ทั้งสองกลุ่มมีค่าเฉลี่ย HOMA-IR 21 คน คิดเป็นร้อยละ 55.3 และ 28 คน คิดเป็นร้อยละ 73.7 ตามลำดับ ซึ่งแตกต่างกันอย่างมีนัยะสำคัญทางสถิติที่ p = 0.043 ปัจจัยเสี่ยงที่ส่งผลต่อการเพิ่มขึ้นของ HOMA-IR คือการเพิ่มขึ้นของระดับน้ำตาล (p&lt; 0.01) มี odd ratio = 12.95 การเคยได้รับยา Protease inhibitor ร่วมด้วย (p=0.027) มี odd ratio เท่ากับ 0.258 และ การติดเชื้อไวรัสตับอักเสบซีร่วมด้วย (p=0.022) มี odd ratio เท่ากับ 0.265สรุปผลการศึกษา จำนวนการเกิดภาวะดื้อต่ออินซูลินโดยการใช้ค่า HOMA-IR ในผู้ป่วยที่ติดเชื้อเอชไอวีร่วมกับไวรัสตับอักเสบซีในช่วงระยะเวลา 6เดือน เปรียบเทียบกับผู้ป่วยเอชไอวีที่ไม่มีการติดเชื้อไวรัสตับอักเสบซีมีความแตกต่างกันอย่างมีนัยสำคัญทางสถิติ โดยพบว่าการเพิ่มขึ้นของระดับน้ำตาลเป็นปัจจัยเสี่ยงที่สำคัญ ในขณะที่ การเคยได้รับยาต้านไวรัสสูตรที่มี Protease inhibitor ร่วมด้วยหรือการติดเชื้อไวรัสตับอักเสบซีร่วมด้วยเป็นปัจจัยที่ช่วยลดความเสี่ยงอย่างมีนัยสำคัญ
DOI: 10.14457/cu.the.2013.1396
title: EFFICIENCY OF HAND HYGIENE, RELATED KNOWLEDGE, ATTITUDE, AND BEHAVIOR AMONG UNDERGRADUATE AND POSTGRADUATE DENTAL STUDENTS

description: Background: Hand washing is known to reduce a risk of transmission of the pathogen between patient and healthcare workers. Therefore, the effectiveness of hand washing before surgical operation should be concerned. This study aimed to investigate the effectiveness of surgical hand washing and related knowledge, attitude and behavior among undergraduate (UG) and postgraduate (PG) dental students.Methods: The self-reported questionnaires measuring knowledge, attitude and behavior related to hand washing were handed out to four groups of 4th, 5th, 6th-year UG and PG dental students attending oral surgery clinic. Sample of bacteria on participants’ hands was collected by swab technique before, after surgical hand washing and after glove removal. After being cultured, the colony forming units (CFUs) were counted.Results: One hundred and twenty dental students comprising thirty-two 4th-year, thirty-four 5th-year, thirty 6th-year UG and twenty four PG dental students participated in this study. Among four groups of dental students, the 4th- year UG dental students had the significantly highest attitude scores while PG dental students had the lowest behavior scores of hand washing. The UG dental students had significantly lower recoverable bacteria on hands after hand washing than PG dental students. Moreover, significantly bacterial regrowth were observed in all of students’ hands after glove removal. The correlation between number of bacterial regrowth and duration of surgical procedure was also observed.Conclusion: The UG dental students had positive attitude, better behavior and superior effectiveness of hand washing when compared with those of PG dental students.
DOI: 10.14457/cu.the.2013.1397
title: ศึกษาการบริหารจัดการบริการพยาบาล งานผู้ป่วยนอก โรงพยาบาลสังกัดกระทรวงสาธารณสุข เพื่อรองรับนโยบายประชาคมอาเซียน

description: การวิจัยเชิงพรรณนาครั้งนี้มีวัตถุประสงค์เพื่อศึกษาการบริหารจัดการบริการพยาบาล งานผู้ป่วยนอก โรงพยาบาลสังกัดกระทรวงสาธารณสุข เพื่อรองรับนโยบายประชาคมอาเซียน โดยใช้เทคนิคการศึกษาเชิงอนาคตแบบ Ethnographic Delphi Future Research (EDFR) ผู้ให้ข้อมูลเป็นผู้เชี่ยวชาญ จำนวน 21 คน ประกอบด้วยผู้เชี่ยวชาญระดับผู้บริหารหรือที่ปรึกษานโยบายและการวางแผนกระทรวงสาธารณสุข กรมสนับสนุนบริการสุขภาพ สถาบันพัฒนาอาเซียน หรือสถาบันรับรองคุณภาพสถานพยาบาล (องค์การมหาชน) ผู้เชี่ยวชาญในองค์กรวิชาชีพ จากสภาการพยาบาล สมาคมพยาบาล สำนักการพยาบาล ผู้เชี่ยวชาญระดับผู้บริหารโรงพยาบาลสังกัดกระทรวงสาธารณสุข โรงพยาบาลเอกชน ผู้เชี่ยวชาญระดับผู้บริหารทางการพยาบาล โรงพยาบาลสังกัดกระทรวงสาธารณสุข โรงพยาบาลเอกชน และผู้เชี่ยวชาญที่เป็นอาจารย์พยาบาลหรือนักวิชาการที่มีประสบการณ์ด้านวิจัยอาเซียน วิธีดำเนินการวิจัยเทคนิคทางวิจัยแบบ EDFR 3 รอบ การวิเคราะห์ข้อมูลโดยใช้ค่ามัธยฐานและค่าพิสัยควอไทล์ผลการศึกษาพบว่าการบริหารจัดการบริการพยาบาล งานผู้ป่วยนอก โรงพยาบาลสังกัดกระทรวงสาธารณสุข เพื่อรองรับนโยบายประชาคมอาเซียน ประกอบด้วย 2 ด้าน คือด้านที่ 1 ด้านการจัดองค์กรพยาบาลและการจัดการทรัพยากรมนุษย์ เป็นการพัฒนาตัวชี้วัดคุณภาพบริการพยาบาล งานผู้ป่วยนอก การพัฒนาศักยภาพของบุคลากรที่สำคัญและจำเป็นต่อการให้บริการพยาบาลแก่ผู้ใช้บริการต่างชาติอาเซียน สนับสนุนให้บุคลากรพยาบาลมีโอกาสเพิ่มพูนความรู้และประสบการณ์การบริการพยาบาลระหว่างประเทศและในประชาคมอาเซียน รวมถึงการสร้างสภาพแวดล้อมการทำงานเพื่อให้สามารถบรรลุพันธกิจและเกิดการเรียนรู้ทั้งในระดับองค์กรและระดับบุคคลโดยให้สอดคล้องกับการรองรับประชาคมอาเซียน ด้านที่ 2 ด้านคุณภาพการบริการ เป็นการพัฒนาปรับปรุงกระบวนการทำงานเพื่อความเป็นเลิศและเพิ่มประสิทธิภาพการให้บริการพยาบาลงาน ผู้ป่วยนอก โดยการสร้างเครือข่ายความสัมพันธ์กับองค์กรพยาบาลทั้งภาครัฐ และเอกชน ทั้งในประเทศและประเทศในประชาคมอาเซียน เพื่อยกระดับคุณภาพการให้บริการพยาบาล งานผู้ป่วยนอก และปรับปรุงวิธีการให้ความช่วยเหลือ การให้ข้อมูลป้อนกลับที่ทันเหตุการณ์และมีประสิทธิภาพ เมื่อมีข้อร้องเรียนจากผู้ใช้บริการทั้งไทยและต่างชาติ รวมถึงการสร้างนวัตกรรมเพื่อพัฒนาคุณภาพบริการพยาบาลด้านการจัดการความปลอดภัย ความพึงพอใจและความผูกพันของผู้ใช้บริการกลุ่มอาเซียน
DOI: 10.14457/cu.the.2013.154
title: ประสบการณ์ทางจิตใจของนักจิตวิทยาการปรึกษาในการทำงานกับผู้รับบริการที่มีความเสี่ยงสูงต่อการฆ่าตัวตาย

description: การวิจัยนี้มีจุดประสงค์เพื่อศึกษาและทำความเข้าใจประสบการณ์ทางจิตใจของนักจิตวิทยาการปรึกษาในการทำงานร่วมกับผู้รับบริการที่มี่ความคิดฆ่าตัวตาย โดยใช้ระเบียบวิธีวิจัยเชิงคุณภาพแนวปรากฏการณ์วิทยาเชิงตีความในการวิเคราะห์ข้อมูล มีผู้ให้ข้อมูลเป็นนักจิตวิทยาการปรึกษาจำนวน 8 ราย เก็บข้อมูลโดยการสัมภาษณ์เชิงลึก ผลการวิเคราะห์ข้อมูลพบว่าประสบการณ์ทางจิตใจของนักจิตวิทยาการปรึกษาในการทำงานร่วมกับผู้รับบริการที่มีความเสี่ยงสูงต่อการฆ่าตัวตาย ประกอบด้วย 4 ประเด็นหลัก ได้แก่ ประเด็นที่หนึ่ง ความเข้าใจพื้นฐานด้านการบริการการปรึกษาเชิงจิตวิทยาต่อผู้รับบริการที่มีความคิดฆ่าตัวตาย ซึ่งประกอบด้วยประเด็นย่อยการประเมินความเสี่ยงต่อการฆ่าตัวตายของผู้รับบริการ และการทำความเข้าใจสาเหตุแห่งความคิดฆ่าตัวตาย ประเด็นหลักที่สอง ปรัชญาความเชื่อพื้นฐานของนักจิตวิทยา ซึ่งประกอบด้วยประเด็นย่อยความเชื่อเกี่ยวกับโลกและชีวิต และความเข้าใจเกี่ยวกับบทบาทในฐานะผู้ช่วยเหลือ ประเด็นหลักที่สาม การปฏิบัติงานของนักจิตวิทยากับผู้รับบริการที่มีความคิดฆ่าตัวตาย ซึ่งประกอบด้วยประเด็นย่อยกระบวนการและเป้าหมายในการทำงานร่วมกับผู้รับบริการ การประเมินความเปลี่ยนแปลงของผู้รับบริการ ปัจจัยที่สนับสนุนการทำงานของผู้ให้บริการ และความรู้สึกภายในจิตใจที่ปรากฎขึ้นจากการทำงาน และประเด็นหลักสุดท้าย การเรียนรู้ที่ตกผลึกผ่านประสบการณ์ ประกอบด้วยประเด็นย่อย ปัจจัยที่เอื้อในการทำงานร่วมกับผู้รับบริการ การดูแลจิตใจของนักจิตวิทยา และความเข้าใจที่ลึกซึ้งต่อภาวะจิตใจของผู้ที่ปรารถนาจะจบชีวิต ผลจากงานวิจัยนี้สามารถใช้ทำความเข้าใจประสบการณ์ของนักจิตวิทยาการปรึกษาทั้งในมุมมองเชิงวิชาชีพและมุมมองเชิงบุคคล เมื่อต้องทำงานร่วมกับผู้รับบริการที่มีแสดงออกทางความคิดหรือพฤติกรรมถึงความต้องการฆ่าตัวตาย รวมถึงอภิปรายผลการวิจัยภายใต้ประเด็นเรื่องกระบวนการและประสบการณ์ในการทำงาน ตลอดจนประเด็นในการดูแลจิตใจตนเองของนักจิตวิทยา
DOI: 10.14457/cu.the.2013.155
title: ประสบการณ์ทางจิตใจของวัยรุ่นที่ปรับตัวได้จากครอบครัวที่มีความขัดแย้งสูง

description: การวิจัยครั้งนี้มีวัตถุประสงค์เพื่อศึกษาประสบการณ์ทางจิตใจของวัยรุ่นที่ปรับตัวได้จากครอบครัวที่มีความขัดแย้งสูง มีผู้ให้ข้อมูลเป็นวัยรุ่นที่ปรับตัวได้และมาจากครอบครัวที่มีความขัดแย้งสูงจำนวน 10 ราย เก็บข้อมูลโดยการสัมภาษณ์เชิงลึก วิเคราะห์ข้อมูลด้วยวิธีการวิจัยเชิงคุณภาพแบบปรากฏการณ์วิทยา ผลการวิจัยพบว่า วัยรุ่นผู้ให้ข้อมูลมีประสบการณ์ทางจิตใจใน 3 ประเด็นหลัก คือ 1) ชีวิตในครอบครัวที่พ่อแม่มีความขัดแย้งกัน ประกอบด้วย การรับรู้ความสัมพันธ์ที่ขัดแย้งระหว่างพ่อแม่ และผลกระทบจากความขัดแย้งในครอบครัว 2) การรับมือกับสถานการณ์ความขัดแย้งของพ่อแม่ ประกอบด้วย การมุ่งแก้ปัญหาที่ตนเอง และการปฏิบัติตนในสถานการณ์ความขัดแย้งระหว่างพ่อแม่ 3) ปัจจัยที่ช่วยส่งเสริมการดำเนินชีวิตอย่างปรับตัวได้ ประกอบด้วย การเติบโตในสภาพแวดล้อมที่ส่งเสริมการดำเนินชีวิต และการสามารถดำเนินชีวิตได้อย่างเหมาะสม ผลการวิจัยครั้งนี้สามารถนำมาใช้เป็นแนวทางในการทำความเข้าใจประสบการณ์ทางจิตใจของวัยรุ่นจากครอบครัวที่มีความขัดแย้งสูงและปรับตัวได้ และใช้เป็นข้อมูลพื้นฐานสำหรับผู้เกี่ยวข้องที่จะนำไปใช้พัฒนาบริการปรึกษาแก่วัยรุ่นที่มีพื้นฐานครอบครัวที่มีความขัดแย้งสูงต่อไป
DOI: 10.14457/cu.the.2013.156
title: ผลของกลุ่มพัฒนาตนโดยมีภาพยนตร์เป็นสื่อที่มีผลต่อความหวังในบุคคลภายหลังการรักษาโรคมะเร็ง

description: การวิจัยครั้งนี้มีวัตถุประสงค์เพื่อศึกษาผลของกลุ่มพัฒนาตนโดยมีภาพยนตร์เป็นสื่อที่มีผลต่อความหวังในบุคคลภายหลังการรักษาโรคมะเร็ง โดยมีรูปแบบการวิจัยเป็นการวิจัยกึ่งทดลอง ทดสอบก่อนและหลังการทดลอง แบบมีกลุ่มควบคุม กลุ่มตัวอย่างเป็นบุคคลภายหลังการรักษาโรคมะเร็งจำนวน 28 คน แบ่งเป็นกลุ่มทดลองและกลุ่มควบคุมกลุ่มละ 14 คน กลุ่มทดลองเข้าร่วมโปรแกรมกลุ่มจิตวิทยาพัฒนาตนที่มีภาพยนตร์เป็นสื่อ กลุ่มควบคุมดำเนินชีวิตตามปกติ เก็บข้อมูลโดยใช้แบบสอบถามข้อมูลส่วนบุคคล และแบบวัดความหวัง วิเคราะห์ข้อมูลโดยใช้สถิติเชิงพรรณนา และสถิติทดสอบที ผลการวิจัยในครั้งนี้พบว่า (1) หลังการทดลอง กลุ่มทดลองที่เข้าโปรแกรมกกลุ่มพัฒนาตนโดยมีภาพยนตร์เป็นสื่อมีคะแนนความหวังสูงกว่าก่อนการทดลองอย่างมีนัยสำคัญทางสถิติ (p &lt; .001) (2) หลังการทดลอง กลุ่มทดลองที่เข้าโปรแกรมกกลุ่มพัฒนาตนโดยมีภาพยนตร์เป็นสื่อมีคะแนนความหวังสูงกว่ากลุ่มควบคุมอย่างมีนัยสำคัญทางสถิติ (p &lt; .001)
DOI: 10.14457/cu.the.2013.157
title: ความสัมพันธ์ระหว่างความกระปรี้กระเปร่าในงานกับผลการปฏิบัติงานโดยมีความยืดหยุ่นทางการรู้คิด การสนับสนุนจากเพื่อนร่วมงาน ความยืนหยัดในงาน และการกำหนดเป้าหมายที่ท้าทาย เป็นตัวแปรส่งผ่าน

description: การวิจัยนี้มีวัตถุประสงค์เพื่อศึกษาความสัมพันธ์ระหว่างความกระปรี้กระเปร่าในงาน (vigor) และผลการปฏิบัติงาน (job performance) และทดสอบอิทธิพลส่งผ่านของความยืดหยุ่นทางการรู้คิด (cognitive flexibility) การช่วยเหลือจากเพื่อนร่วมงาน (coworker support) ความยืนหยัดในงาน (task persistence) และการกำหนดเป้าหมายที่ท้าทาย (difficulty of self-set goal) พนักงานชาวไทยจำนวนสามร้อยเก้าคนจากบริษัทเอกชนในเขตกรุงเทพ ฯ ตอบแบบสอบถามเพื่อรายงานความรู้สึกกระปรี้กระเปร่าในงาน ความยืดหยุ่นทางการรู้คิด การสนับสนุนจากเพื่อนร่วมงาน การกำหนดเป้าหมายที่ท้าทาย และผลการปฏิบัติงานตามการประเมินของตนเอง หัวหน้างานของกลุ่มตัวอย่างประเมินการยืดหยัดในงานและผลการปฏิบัติงานของกลุ่มตัวอย่าง ผลการวิเคราะห์ตัวแปรส่งผ่านด้วยวิธี bootstrapping พบว่า ความกระปรี้กระเปร่าในงานเป็นตัวทำนายทางบวกต่อผลการปฏิบัติงาน (B = .98, R2 = .35, F(3,305) = 53.53, p &lt; .001) ความยืดหยุ่นทางการรู้คิด (ค่าประมาณขนาดอิทธิพลทางอ้อม = .12, BCs 95% CI [.07, .19]) ความยืนหยัดในงาน (ค่าประมาณขนาดอิทธิพลทางอ้อม = .16, BCs 95% CI [.08, .25]) และการกำหนดเป้าหมายที่ท้าทาย (ค่าประมาณขนาดอิทธิพลทางอ้อม = .07 , BCs 95% CI [.01, .14]) เป็นตัวแปรส่งผ่านทางบวกในความสัมพันธ์ระหว่างความกระปรี้กระเปร่าในงานกับผลการปฏิบัติงาน ในขณะที่การสนับสนุนจากเพื่อนร่วมงานไม่เป็นตัวแปรส่งผ่าน (ค่าประมาณขนาดอิทธิพลทางอ้อม = .01, BCs 95% CI [-.06, .07])
DOI: 10.14457/cu.the.2013.158
title: ผลของความเห็นของผู้อื่น การกำกับการแสดงออกของตน และความเกี่ยวเนื่องกับแหล่งข้อมูล ต่อเจตคติรังเกียจกลุ่มแบบแอบแฝง

description: การศึกษาอคติหรือการรังเกียจกลุ่มอื่นในคนไทยที่ผ่านมามีอยู่จำกัด การวิจัยนี้มีวัตถุประสงค์เพื่อศึกษาผลของทิศทางของความเห็น และความเกี่ยวเนื่องกับผู้ออกความเห็น ที่มีต่อเจตคติรังเกียจกลุ่มแบบแอบแฝงในบุคคลที่มีบุคลิกภาพกำกับการแสดงออกของตนสูงและต่ำ ในการทดลองนี้ นักศึกษามหาวิทยาลัย 200 คนตอบมาตรวัดการกำกับการแสดงออกของตนและได้รับข้อมูลเกี่ยวกับความเห็นของบุคคลที่เกี่ยวเนื่องหรือไม่เกี่ยวเนื่องกับตนที่เป็นไปในทางชอบหรือไม่ชอบคนนอกกลุ่ม ผลการวิเคราะห์อิทธิพลกำกับพบว่า เจตคติรังเกียจกลุ่มแบบแอบแฝงของผู้ร่วมการทดลองวัดโดยการทดสอบการเชื่อมโยงแอบแฝง ได้รับอิทธิพลจากความเห็นของผู้อื่นเฉพาะกรณีที่ผู้นั้นมีความเกี่ยวเนื่องกับตนสูง แต่บุคลิกภาพกำกับการแสดงออกของตนไม่มีอิทธิพลต่อเจตคติรังเกียจกลุ่มแบบแอบแฝง ผลการวิจัยมีนัยสำคัญอย่างยิ่งต่อการทำความเข้าใจและการลดความรังเกียจกลุ่มของชาวไทย
DOI: 10.14457/cu.the.2013.159
title: อิทธิพลเชิงสาเหตุของผลงานขององค์การต่อการเลือกผู้นำจากเพศ และการรับรู้ความเหมาะสมของผู้นำ โดยมีลักษณะนิสัยของผู้นำและเพศของผู้นำในอดีตเป็นตัวแปรกำกับ

description: การวิจัยในต่างประเทศพบว่าเมื่อองค์การประสบปัญหาผู้หญิงมักได้รับเลือกให้เป็นผู้นำ ผู้นำหญิงจึงต้องเผชิญกับสถานการณ์ที่มีความเสี่ยงต่อความล้มเหลว ปรากฏการณ์นี้เรียกว่า “ปรากฏการณ์ผู้นำหญิงบนหน้าผาแก้ว” ในประเทศไทยมีสัดส่วนของผู้นำหญิงมากขึ้น ทำให้เกิดข้อสงสัยว่าจะเป็นผลมาจากปรากฏการณ์นี้หรือไม่ การวิจัยนี้จึงมีวัตถุประสงค์เพื่อศึกษาปรากฏการณ์ผู้นำหญิงบนหน้าผาแก้วในบริบทขององค์การในประเทศไทย โดยมีกลุ่มตัวอย่างเป็นพนักงานประจำบริษัทเอกชนในเขตกรุงเทพมหานครจำนวน 200 คน ผลการวิจัยพบแนวโน้มของ การเกิดปรากฏการณ์ผู้นำหญิงบนหน้าผาแก้ว เพศหญิงมีโอกาสถูกเลือกให้เป็นผู้นำสูงกว่าเพศชายเมื่อเปรียบเทียบในกรณีที่องค์การประสบภาวะวิกฤตกับในกรณีที่องค์การประสบความสำเร็จ อย่างไรก็ตามเมื่อองค์การประสบภาวะวิกฤตเพศชายและเพศหญิงถูกรับรู้ว่ามีความเหมาะสมของผู้นำไม่แตกต่างกัน หากเดิมองค์การมีผู้นำเป็นเพศชาย เมื่อองค์การประสบปัญหาผู้หญิงมีโอกาสถูกเลือกให้เป็นผู้นำมากขึ้น ผู้ที่เชื่อว่าลักษณะนิสัยของผู้นำที่ดีควรให้ความสำคัญกับความสัมพันธ์มีแนวโน้มที่จะเลือกผู้หญิงให้เป็นผู้นำในภาวะวิกฤตมากขึ้น
DOI: 10.14457/cu.the.2013.160
title: EFFECTS OF IFN-λ3 ON SUBCELLULAR PROTEOME IN HEPATITIS B VIRUS-TRANSFECTED CELLS

description: Chronic HBV infection can develop severe and mortal liver diseases such as cirrhosis and hepatocellular carcinoma (HCC) causing 600,000 deaths annually. The current anti-HBV treatments have some limitations. Therefore, the novel drugs overcoming these restrictions are still needed. Interferon-λ (IFN-λ) is a cytokine with activities like type I IFN but it has less unfavorable side effects than IFN-α because of the restriction of its receptor expression. With these reasons, IFN-λ might be a novel drug for treating patients with CHB. In this study, we demonstrated that IFN-λ3, the most potent subtypes, could induce the expression of ISGs and suppress HBV replication and HBV gene expression in a dose-dependent manner in HBV-transfected HepG2.2.15 cells. Surprisingly, the potency of IFN-λ3 were higher than peg-IFN-α2b which is the drug that treat the patients with CHB in current. To investigate the molecular mechanism of IFN-λ3, proteomics together with subcellular fractionation which is the method enriching low-abundant proteins were performed to compare the global proteome responses between HepG2.2.15 and HepG2.2.15 treated with IFN-λ3. All three subcellular extracts were assessed their purity by western blot and the result indicated that proteins of each fraction were quite pure. The proteins of three fractions from HepG2.2.15 before and after IFN-λ3 treatment were separated by 2-DE and the differentially expressed proteins were subsequently identified by mass spectrometer. A total of 69 differentially expressed proteins were successfully identified in HepG2.2.15 treated with IFN-λ3. These proteins were involved in proteolysis pathway, cell proliferation, heat shock proteins, etc. We selected some important proteins to confirm their expression by WB e.g, 14-3-3, proteasome and calreticulin. Based on our results, we proposed that IFN-λ3 exhibited both antiviral and immunomodulatory effects to control HBV infection. Therefore, IFN-λ3 is an attractive novel candidate for CHB treatment and the altered proteins might be new therapeutic target in CHB infection. However, further studies on IFN-λ3 itself and the functional studies of altered proteins are needed.
DOI: 10.14457/cu.the.2013.161
title: การปลดปล่อยก๊าซเรือนกระจกจากกิจกรรมทำนาข้าวต่างสายพันธุ์

description: การศึกษาการปลดปล่อยก๊าซเรือนกระจก ได้แก่ ก๊าซมีเทน และก๊าซคาร์บอนไดออกไซด์ จากชนิดของพันธุ์ข้าว 4 สายพันธุ์ ได้แก่ ข้าวพันธุ์สุพรรณบุรี 1 ข้าวพันธุ์ปทุมธานี 80 ข้าวพันธุ์ชัยนาท 80 และข้าวพันธุ์พิษณุโลก 2 ร่วมกับการใช้ปุ๋ยคอก ปุ๋ยเคมี และไม่มีการใส่ปุ๋ยใดๆ รวมทั้งสิ้น 12 แปลงทดลอง ซึ่งได้ทำการเก็บตัวอย่างอากาศโดยใช้กล่องพลาสติก (Chamber) ครอบต้นข้าวในแปลงๆ ละ 3 จุด ในระยะการเจริญเติบโตของข้าว คือ ระยะต้นกล้าหลังปักดำ (30 วัน) ระยะแตกกอ (60 วัน) ระยะออกดอกหรือตั้งท้อง (90 วัน) และระยะก่อนการเก็บเกี่ยว (120 วัน) เพื่อนำไปวิเคราะห์หาปริมาณก๊าซมีเทน และก๊าซคาร์บอนไดออกไซด์ ด้วยเครื่องก๊าซโครมาโตกราฟี ผลการทดลอง พบว่า แปลงนาที่มีการปลดปล่อยก๊าซมีเทนสูงสุด คือ แปลงที่ใส่ปุ๋ยเคมีและปลูกข้าวพันธุ์สุพรรณบุรี 1 มีค่าเท่ากับ 1.79±0.98 มิลลิกรัมต่อตารางเมตรต่อวัน ผลผลิต 534.7 กิโลกรัมต่อไร่ และข้าวพันธุ์ชัยนาท 80 และมีการใส่ปุ๋ยเคมี มีค่าการปลดปล่อยต่ำที่สุด เท่ากับ 0.47±0.47 มิลลิกรัมต่อตารางเมตรต่อวัน ผลผลิต 1,061.2 กิโลกรัมต่อไร่ ส่วนแปลงนาที่มีการปลดปล่อยก๊าซคาร์บอนไดออกไซด์สูงสุดคือ แปลงนาที่ปลูกข้าวพันธุ์สุพรรณบุรี 1 และมีการใส่ปุ๋ยเคมี มีค่าเท่ากับ 534.10±109.05 มิลลิกรัมต่อตารางเมตรต่อวัน ผลผลิต 534.7 กิโลกรัมต่อไร่ และแปลงนาที่ปลูกข้าวพันธุ์พิษณุโลก 2 และมีการเติมปุ๋ยคอก มีการปลดปล่อยต่ำที่สุด มีค่าเท่ากับ 218.28±29.15 มิลลิกรัมต่อตารางเมตรต่อวัน ผลผลิต 657.0 กิโลกรัมต่อไร่ ทั้งนี้เมื่อพิจารณาปัจจัยในด้านผลผลิตข้าวและการส่งเสริมและให้การสนับสนุนการทำนาเพื่อสิ่งแวดล้อมแล้ว สามารถกล่าวได้ว่าพันธุ์ข้าวที่ควรสนับสนุนให้เกษตรกรนำไปเพาะปลูก คือ ข้าวพันธุ์พิษณุโลก 2 ที่มีการใส่ปุ๋ยคอก ที่มีอัตราการปลดปล่อยก๊าซเรือนกระจกต่อผลผลิตต่ำที่สุดคือ 74.22 มิลลิกรัมต่อกิโลกรัมต่อไร่ต่อรอบการผลิต รวมทั้งยังเป็นรูปแบบของการใช้ปุ๋ยคอกซึ่งเป็นปุ๋ยอินทรีย์ที่สามารถช่วยปรับสภาพและทำให้ดินมีคุณภาพที่ดีขึ้น ซึ่งเป็นการเพิ่มปริมาณอินทรียวัตถุเป็นธาตุอาหารที่เหมาะสมสำหรับพืช ทำให้ระบบนิเวศในดินมีความสมบูรณ์ ในขณะที่การใช้ปุ๋ยเคมีนั้นอาจเกิดการตกค้างของสารเคมีในดิน น้ำ พืช หรือสิ่งมีชีวิตได้ นอกจากจะส่งผลกระทบต่อคุณภาพสิ่งแวดล้อมแล้วยังจะส่งผลกระทบต่อสุขภาพอนามัยของเกษตรกรและผู้บริโภคด้วย
DOI: 10.14457/cu.the.2013.162
title: ผลของการใช้ปุ๋ยที่มีต่อการปลดปล่อยก๊าซเรือนกระจกในนาข้าว

description: การศึกษาผลของการใช้ปุ๋ยต่อการปลดปล่อยก๊าซมีเทน และก๊าซไนตรัสออกไซด์ในนาข้าว ทำการศึกษาโดยการปลูกข้าวสายพันธุ์ปทุมธานี 80 หรือ กข31 เพื่อทำการเปรียบเทียบปุ๋ย 4 ชนิด ได้แก่ 1) แปลงทดลองที่มีการเติมปุ๋ยคอก (มูลวัว) 2) ปุ๋ยอินทรีย์อัดเม็ด 3) ปุ๋ยอินทรีย์น้ำ และ 4) ปุ๋ยเคมี (สูตรยูเรีย 46-0-0 และสูตรแอมโมเนียมฟอสเฟต 16-20-0) ทำการเก็บตัวอย่าง 5 ระยะ ได้แก่ 1) ก่อนการเพาะปลูก (0 วัน) 2) ระยะต้นกล้าหรือหลังปักดำ 30 วัน 3) ระยะแตกกอ (60 วัน) 4) ระยะออกดอก (90 วัน) และ 5) ระยะก่อนการเก็บเกี่ยว (120 วัน) ในการเก็บตัวอย่างก๊าซได้ทำการวิเคราะห์ปริมาณก๊าซมีเทน ด้วยเครื่องก๊าซโครมาโตกราฟี (Gas Chromatography; GC) และวิเคราะห์ก๊าซไนตรัสออกไซด์ ด้วยเครื่องวิเคราะห์สารอินฟาเรด (Fourier Transform Infrared Spectroscopy; FTIR) ผลการวิเคราะห์ปริมาณการปลดปล่อยก๊าซมีเทนเฉลี่ยตลอดทั้งฤดูกาล พบว่า ชุดการทดลองที่เติมปุ๋ยเคมีมีค่าการปลดปล่อยก๊าซมีเทนเฉลี่ยตลอดฤดูกาลสูงที่สุด คือ 1.19 มิลลิกรัมต่อตารางเมตรต่อวัน รองลงมา ได้แก่ แปลงทดลองที่เติมปุ๋ยคอก (มูลวัว) แปลงทดลองที่เติมปุ๋ยอินทรีย์น้ำ แปลงควบคุมไม่เติมปุ๋ย และแปลงทดลองที่เติมปุ๋ยอินทรีย์อัดเม็ด มีค่าการปลดปล่อยก๊าซมีเทนเฉลี่ยตลอดฤดูกาลเท่ากับ 1.13, 1.04, 0.99 และ 0.44 มิลลิกรัมต่อตารางเมตรต่อวัน ตามลำดับ ในส่วนของปริมาณการปลดปล่อยก๊าซไนตรัสออกไซด์เฉลี่ยตลอดทั้งฤดูกาล พบว่า แปลงทดลองที่เติมปุ๋ยคอก (มูลวัว) มีการปลดปล่อยสูงที่สุด เท่ากับ 1.84 มิลลิกรัมต่อตารางเมตรต่อวัน ในขณะที่ชุดการทดลองอื่นๆนั้น มีค่าการปลดปล่อยไม่แตกต่างกันทางสถิติ ได้แก่ แปลงทดลองที่เติมปุ๋ยเคมี แปลงควบคุม แปลงทดลองที่เติมปุ๋ยอินทรีย์น้ำ และแปลงทดลองที่เติมปุ๋ยอินทรีย์อัดเม็ด โดยมีการปลดปล่อยก๊าซไนตรัสออกไซด์เท่ากับ 0.67, 0.66, 0.65 และ 0.54 มิลลิกรัมต่อตารางเมตรต่อวัน ตามลำดับ จึงสามารถสรุปได้ว่าการเติมปุ๋ยเคมีในแปลงนาส่งผลต่อปริมาณการเกิดก๊าซมีเทนสูงที่สุด และ แปลงนาที่เติมปุ๋ยคอกส่งผลต่อปริมาณการเกิดก๊าซไนตรัสออกไซด์ในนาข้าวสูงที่สุด ส่วนแปลงที่เติมปุ๋ยอินทรีย์อัดเม็ดส่งผลต่อการปลดปล่อยก๊าซทั้งสองชนิดต่ำที่สุด แต่เมื่อพิจารณาผลผลิตข้าว พบว่า แปลงนาที่เติมปุ๋ยเคมีให้ผลผลิตสูงสุดคือ 1,042 กิโลกรัมต่อไร่ รองลงมาได้แก่ แปลงนาที่เติมปุ๋ยอินทรีย์น้ำ แปลงนาที่เติมปุ๋ยคอก แปลงนาควบคุมที่ไม่มีการเติมปุ๋ย และแปลงนาที่เติมปุ๋ยอินทรีย์อัดเม็ด โดยมีผลผลิตเท่ากับ 904, 843, 820 และ 791 กิโลกรัมต่อไร่ ตามลำดับ ดังนั้นการศึกษาครั้งนี้จึงมีข้อแนะนำในการใช้ปุ๋ยอินทรีย์อัดเม็ดร่วมกับปุ๋ยเคมี เพื่อเพิ่มผลผลิตข้าวและลดปัญหาการปลดปล่อยก๊าซมีเทนและไนตรัสออกไซด์ในนาข้าว
DOI: 10.14457/cu.the.2013.163
title: ประสบการณ์การฟื้นคืนได้ของครอบครัวที่มีบุตรเป็นออทิสติก

description: การวิจัยในครั้งนี้มีวัตถุประสงค์ เพื่อศึกษาประสบการณ์การฟื้นคืนได้ของครอบครัวที่ลูกมีภาวะออทิซึม และศึกษาปัจจัยที่ทำให้เกิดการฟื้นคืนได้ของครอบครัวที่ลูกมีภาวะออทิซึม ด้วยระเบียบวิธีวิจัยเชิงคุณภาพแนวปรากฏการณ์วิทยา ผู้ให้ข้อมูลคือแม่ที่ลูกมีภาวะออทิซึมจำนวน 7 ราย ที่ผ่านเกณฑ์คัดเข้า โดยลูกได้รับการวินิจฉัยจากแพทย์ว่าเป็นโรคออทิสติกในทุกระดับความรุนแรงของอาการ ลูกมีอายุตั้งแต่ 8 ปีขึ้นไป แม่ดูแลลูกด้วยตนเองและเป็นผู้ดูแลหลักมาแล้วอย่างน้อย 3 ปีขึ้นไป และมีค่าคะแนนจากรายการประเมินการฟื้นคืนได้ของครอบครัวสูง โดยมีการเก็บข้อมูลด้วยการสัมภาษณ์เชิงลึกผลการวิเคราะห์ข้อมูล พบประสบการณ์การฟื้นคืนได้ของครอบครัว 6 ประเด็นหลัก ดังนี้ (1) ความยากลำบากที่ครอบครัวเผชิญ ได้แก่ สถานการณ์ที่คุกคามความปกติสุขของครอบครัว และความยากลำบากทางจิตใจ (2) ขุมพลังของครอบครัว ได้แก่ ความรักของพ่อแม่ การมีสายสัมพันธ์ในครอบครัวที่แน่นแฟ้น การได้รับกำลังใจจากคนรอบข้าง และการเข้าถึงแหล่งข้อมูลที่เป็นประโยชน์ (3) ความเข้าใจและการยอมรับลูกที่มีภาวะออทิซึมของครอบครัว ได้แก่ การเกิดความเข้าใจและการยอมรับในตัวลูกที่มีภาวะออทิซึม การเกิดความเข้าใจซึ่งกันและกันระหว่างสมาชิกในครอบครัว และการเกิดความเข้าใจในบุคลากรที่ทำงานใกล้ชิดกับลูก (4) การพัฒนาวิถีครอบครัวพลังบวก ได้แก่ การเกิดความมุ่งมั่นทุ่มเทเพื่อลูก การพัฒนามุมมองทางบวก การแสวงหาหลักยึดเหนี่ยวทางใจ และการสร้างความเข้มแข็งภายใน (5) การจัดการในครอบครัวอย่างมีประสิทธิภาพ ได้แก่ การสื่อสารภายในครอบครัว การแบ่งหน้าที่ในครอบครัว การพัฒนาวิธีการดูแลลูกในแบบเฉพาะตน และการพัฒนาความพร้อมในการเผชิญปัญหา และ (6) ความสุขและการเติบโตอย่างมีวุฒิภาวะ ได้แก่ การมีความสุขในการดูแลลูกที่มีภาวะออทิซึม การมีความพึงพอใจในชีวิต การตกผลึกการเรียนรู้จากประสบการณ์ในการดูแลลูก และการมีความรู้สึกเข้าใจ เห็นใจ และอยากแบ่งปันสิ่งดีๆ ให้กับครอบครัวอื่นผลการศึกษาครั้งนี้ทำให้เข้าใจประสบการณ์การฟื้นคืนได้ของครอบครัวที่ลูกมีภาวะออทิซึมและปัจจัยที่ทำให้เกิดการฟื้นคืนได้ ผลการศึกษานี้จะได้นำไปใช้เป็นแนวทางในการช่วยเหลือครอบครัวที่ลูกมีภาวะออทิซึมที่ประสบกับความยากลำบากในการปรับตัวด้วยการปรึกษาเชิงจิตวิทยารายบุคคลหรือกลุ่มการปรึกษาเชิงจิตวิทยา นอกจากนี้ยังสามารถเป็นแนวทางสำหรับหน่วยงานที่เกี่ยวข้องในการให้ความช่วยเหลือครอบครัวเหล่านี้ต่อไป